open-index/open-wikipedia-markdown huggingface dataset:
கிளி சோதிடம்

thumb|225px|கிளி சோதிடம்
**கிளி சோதிடம்** அல்லது **கிளி ஜோசியம்** தமிழ்நாட்டிலும் சிங்கப்பூரிலும் காணப்படும் ஒரு சோதிட வகை. இதில் பச்சைக் கிளிகளைக் கொண்டு சீட்டுகளில் ஒன்றை எடுக்கச் செய்து அச்சீட்டின் படி சோதிடப் பலன்கள் சொல்லப்படுகின்றன.

இம்முறையில் சோதிடர் பழக்கப்பட்ட ஒன்று அல்லது இரு பச்சைக்கிளிகளை கூண்டில் வைத்திருப்பார். சோதிடம் பார்க்க வருபவர் சோதிடர் முன் அமர்ந்த பின்னால், சோதிடர் கூண்டினைத் திறந்து ஒரு கிளியினை வெளியில் விடுவார். அது வெளிவந்து சோதிடர் முன் பரப்பி் அல்லது அடுக்கி வைக்கப்பட்டிருக்கும் 27 சீட்டுகளில் இருந்து ஒன்றை எடுத்து சோதிடரிடம் தரும். அச்சீட்டுகளில் சிவன், விநாயகர் போன்ற தெய்வங்களின் படங்கள் இருக்கும். இந்து சமய தெய்வங்கள் மட்டுமல்லாது அன்னை மரியா அல்லது புத்தர் ஆகியோரின் படங்களும் இதில் இருக்கலாம். அச்சீட்டில் உள்ள தெய்வத்தின் படத்தினைக் கொண்டு சோதிடர் முன் அமர்ந்திருப்பவரிடம் சோதிட பலன்களைக் கூறுவார்.

## வெளி இணைப்புகள்

*Parrot astrologers 
*Art of parrot predictions on verge of extinction 

## மேற்கோள்கள்

பகுப்பு:சோதிடம்
லிம் லியான் கியோக்

**லிம் லியான் கியோக்** (*Lim Lian Geok*, 19 ஆகத்து 1901 – 18 திசம்பர் 1985) மலேசியாவைச் சேர்ந்த ஒரு சமூக நீதி செயல்பாட்டாளர். சமூக நீதிக்கும், இன ஒற்றுமைக்கும் போராடியவர். அவர் ஒரு சீனராக இருந்தாலும் சீன மொழியுடன் தமிழ் மொழியின் உரிமைகளுக்காகவும் குரல் கொடுத்தவர். சீன, தமிழ் மொழிப் பள்ளிகளை மலேசியா அரசாங்கம் பாரபட்சம் இல்லாமல் சமமாக நடத்த வேண்டும் என்று போராட்டம் நடத்தியவர்.

சீன, தமிழ் மொழிகள் அதிகாரப் பூர்வமான மொழிகளாக அறிவிக்கப்பட வேண்டும் என்று உண்ணாவிரதம் இருந்தவர். 1961 ஆம் ஆண்டு அவருடைய குடியுரிமை பறிக்கப்பட்டது. லிம் லியான் கியோக், தான் வாழ்ந்த மலேசிய நாட்டிலேயே நாடற்றவராக இறந்து போனார்.

லிம் லியான் கியோக் இறந்து  ஐம்பது ஆண்டுகளுக்குப் பிறகு, 2011 ஆம் ஆண்டில் மலேசியாவில் உள்ள சீனர்களும், தமிழர்களும் அவருக்கு 'இறப்பிற்குப் பின் குடியுரிமை' வழங்கிச் சிறப்பிக்கப்பட வேண்டும் எனறு உணர்ச்சிக் குரல்களை உயர்த்தி வருகின்றனர். அது தொடர்பாக, மலேசியப் பேரரசரிடம் மகஜர்கள் வழங்கப்பட்டுள்ளன.

## வாழ்க்கைக் குறிப்பு

லிம் லியான் கியோக் 1901-ல் சீனாவில் பிறந்தவர். தன் முயற்சியால் கல்வி கற்ற பின்னர், 1930-களில் மலாயாவிற்கு வந்தார். ஆசிரியர் பணியில் ஆர்வமாகி, அந்தச் சேவையில் தன்னை முழுமையாக ஐக்கியப் படுத்திக் கொண்டார்.

மலேசியா, பிரித்தானியர்களிடம் இருந்து விடுதலை பெற்ற போது கல்வி சட்டங்கள் சீரமைக்கப் பட்டன. அந்தச் சீரமைப்புகள் சீன, தமிழ் தாய் மொழிகளுக்குப் பாதகமாக இருந்தன. கோலாலம்பூர் ஆசிரியர் சங்கத்துடன்  தாய்மொழிக் கல்விக்கான உரிமைகளைப் பற்றி பேசினார்.

### குடியுரிமை தடை

பின்னர், 1955-இல் சீன, இந்திய இனங்களின் உரிமைகள் குறித்து பிரதமர் துங்குவுடன் நடந்த ‘மலாக்கா பேச்சில்’ சீனர் அமைப்புகளுக்குத் தலைமை தாங்கியவர் அவர்.

பிறகு, 1956 ரசாக் திட்டத்தின் போதும், 1961 ஆம் ஆண்டு ரஹ்மான் திட்டம் அமல் படுத்தப்பட்ட போது தாய் மொழிகளின் கல்விக்கு நேர்ந்த பின்னடைவுகளைச் சரி செய்யச் சொல்லி அரசைத் தொடர்ந்து வலியுறுத்தினார். இதன் காரணமாக அவரது குடியுரிமையை அன்றைய பிரித்தானிய அரசு தடை செய்தது.

### நாடு இல்லாதவராக வாழ்ந்தார்

இத்தனைக்கும் லிம் மலாயா நாட்டில் சீன இனம் மற்ற இனங்களோடு இணைந்து ஒற்றுமையாக வாழ வேண்டுமென விரும்பியவர். அவரது எதிர்ப்புகளைக் கூட சாத்வீகமான முறையில் முன் வைத்தவர் அவர்.

1961-இல் குடியுரிமையும் பணியுரிமமும் பறிக்கப்பட்ட பிறகு பலர் உதவ முன்வந்தனர். ஆனால், அவர் கோலாலம்பூரில் இருந்த சீனர் தனியார்ப் பள்ளிகளில் ஆசிரியர் வேலை செய்தார். மிக எளிமையாக வாழ்ந்தார். 1985-இல் அவர் இறக்கும் வரை நாடற்றவராகவே வாழ்ந்தார்.

## பொது

மலேசியாவில் இதுவரை நடந்த இறுதி ஊர்வலங்களில் லிம் லியான் கியோக்கிற்குத் தான் ஆகப் பெரிய ஊர்வலம் நடைபெற்று உள்ளது. ’மலேசியச் சீனர்களின் ஆத்மா’ என்று சீனப்பள்ளி ஆசிரியர்கள் புகழாரம் செய்கின்றனர். அவருடைய சமாதிக்கு பூ வளையங்களைச் சார்த்தி விட்டுச் செல்கின்றனர்.

பகுப்பு:1901 பிறப்புகள்
பகுப்பு:1985 இறப்புகள்
பகுப்பு:மலேசிய மனித உரிமைச் செயற்பாட்டாளர்கள்
ஜான் கிரகோரி

**ஜான் கிரகோரி** *  John Gregory *, பிறப்பு: ஏப்ரல் 22, 1887, இறப்பு: அக்டோபர் 27 1914), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு முதல்தர துடுப்பாட்டப் போட்டியில் கலந்து கொண்டுள்ளார். 1913 ஆண்டுகளில், முதல்தர துடுப்பாட்டப் போட்டியில் பங்குகொண்டார்.
## வெளி இணைப்பு
ஜான் கிரகோரி  - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி நவம்பர் 20, 2011.

பகுப்பு:இங்கிலாந்துத் துடுப்பாட்டக்காரர்கள்
பகுப்பு:1887 பிறப்புகள்
பகுப்பு:1914 இறப்புகள்
பகுப்பு:ஹாம்ப்சையர் துடுப்பாட்டக்காரர்கள்
ஜான் கிரீன்ஸ்டொக்

**ஜான் கிரீன்ஸ்டொக்** *  John Greenstock  *, பிறப்பு: மே 15, 1905, இறப்பு: பிப்ரவரி 6 1992), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 46 முதல்தர துடுப்பாட்டப் போட்டிகளில் கலந்து கொண்டுள்ளார். 1924-1929 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
## வெளி இணைப்பு
ஜான் கிரீன்ஸ்டொக் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி நவம்பர் 20, 2011.

பகுப்பு:இங்கிலாந்துத் துடுப்பாட்டக்காரர்கள்
பகுப்பு:1905 பிறப்புகள்
பகுப்பு:1992 இறப்புகள்
பகுப்பு:ஆக்சுபோர்டு பல்கலைக்கழகத் துடுப்பாட்டக்காரர்கள்
வெண்மைப் புரட்சி

**வெண்மைப் புரட்சி** என்பது இந்தியாவின் தேசிய பால்பண்ணை மேம்பாட்டு கழகம் 1970 ல் ஆரம்பித்த கிராமப்புற மேம்பாட்டு திட்டம் ஆகும். இதன் முக்கிய நோக்கம் புதிய மேம்படுத்தப்பட்ட கால்நடைகளைப் பயன்படுத்தி அதிக பால் உற்பத்தியைப் பெருக்குவதாகும். தேசிய பால்பண்ணை மேம்பாட்டு வாரியத்தின் தலைவராக இருந்த டாக்டர். வர்கீஸ் குரியன் இதனை முதலில் குஜராத் மாநிலத்தின் ஆனந்த் நகரத்தில் உள்ள அமுல் பால் உற்பத்தியாளர்கள் கூட்டுறவு ஒன்றியத்தின் மூலம் செயல்படுத்தினார். இதனால் இவரை இந்தியாவின் வெண்மைப் புரட்சியின் தந்தை என்று அழைக்கப்படுகிறார்.

## இவற்றையும் பார்க்க
* அமுல்
* தேசிய பால்பண்ணை மேம்பாட்டு வாரியம் 
*திரிபுவன்தாஸ் படேல்
*வர்கீஸ் குரியன்
*அரிசந்த் மேகா தலாயா
* பசுமைப் புரட்சி
* நீலப்புரட்சி

## மேற்கோள்கள்

## வெளி இணைப்புகள்
* இந்தியாவை மாற்றிய வெண்மை புரட்சி - காணொலி

பகுப்பு:பால்
பகுப்பு:இந்தியப் பொருளாதாரம்
பகுப்பு:இந்திரா காந்தி ஆட்சி
பகுப்பு:குசராத்து
சூத்திரக் கிணறு

**சூத்திரக் கிணறு** என்பது மாட்டு வலுவோடு கிணற்றில் இருந்து நீரை மேல் கொண்டு வந்து தானாக பயிர்களுக்குப் பாச்சுவதற்கான ஒரு ஏற்பாடு ஆகும்.  இம் முறைமூலம் அதிக நீரை இலகுவாகப் பாச்சலாம்.  யாழ்ப்பாணத்தில் இது பரவலாகப் பயன்படுத்தப்படுகிறது.  

பகுப்பு:தமிழர் நீர்பாசனவியல்
போர்த்துக்கல் பரங்கியர்

**போர்த்துக்கீசப் பரங்கியர்** அல்லது **போர்த்துக்கல் பறங்கியர்** (*Portuguese Burghers*) எனப்படுவோர் இலங்கையிலுள்ள போர்த்துக்கேய - இலங்கை கலப்பு இனக்குழுவினராவர். கிறித்தவ சமயத்தினரான இவர்களில் சிலர் கிரியோல் மொழியின் அடிப்படையில் அமைந்த இலங்கை போர்த்துக்கீச கிரியோல் மொழியினைப் பேசுகின்றனர். இவர்கள் உள்ளூர் மொழிகளான தமிழையும் சிங்களத்தையும் அதிகம் பேசுகின்றனர். இவையே இளம் சந்ததியினர் பலருக்கு தாய்மொழிகளாவும் உள்ளன. ஆங்கிலமும் இவர்களின் முக்கிய மற்றும் தாய் மொழியாகக் காணப்படுகிறது.

## மூலம்
"கலப்பு மக்கள்" (*Sri Lanka Mestiços*) எனப் பொருள் கொள்ளும் போர்த்துக்கேய வாரிசுகளான பெரும்பாலான போர்த்துக்கேயப் பரங்கியர், 16 ஆம் நூற்றாண்டில் போர்த்துக்கேயர் இலங்கைத் தமிழர்களை அல்லது சிங்களவர்களை திருமணம் செய்து அதன் மூலம் உருவான இனத்தினர் ஆவர்.

ஒல்லாந்தர் இலங்கையின் கரையோரங்களைக் கைப்பற்றியதும் போர்த்துக்கேய வாரிசுகள் கண்டி இராச்சியத்தில் தஞ்சம் அடைந்தனர்.

அக்காலத்தில் போர்த்துக்கேய, ஒல்லாந்து வாரிசுகளிடத்தில் கலப்புத் திருமணங்களும் நிகழ்ந்தன. ஒல்லாந்தர் காலத்தில் போர்த்துக்கேயர் தடைசெய்யப்பட்டிருந்தும், அச்சூழலில் பரவியிருந்த போர்த்துக்கல் மொழி பேசுவோரினால் ஒல்லாந்துக்காரரும் போர்த்துக்கல் மொழியினை பேசத் தொடங்கினர்.

18 ஆம் நூற்றாண்டுகளில் ஐரோப்பிய-ஆசிய கலப்பு சமூகம் (பரங்கியர் எனப்படும் போர்த்துக்கல், ஒல்லாந்து, தமிழ், சிங்கள கலப்பு இனத்தினர்) பெருகி போர்த்துக்கல், இடச்சு மொழிகளைப் பேசலாயினர்.

கத்தோலிக்க சமயத்தை பின்பற்றி, இலங்கை இந்தோ-போர்த்துக்கல் கிரியோல் மொழி பேசிய போர்த்துக்கீசப் பரங்கியர் பெருமளவில் பிற இனத்தவரால் கலந்து காணப்பட்டனர். சமூக பொருளாதாரத்தில் பாதகத்தன்மை காணப்பட்டபோதிலும், தங்கள் போர்த்துக்கேய கலாச்சார அடையாளத்ததை பராமரித்து வந்தனர். மட்டக்களப்பில் **பரங்கியர் சங்கம்** இதை வலுப்படுத்தியது. 19 ஆம் நூற்றாண்டு வரை போர்த்துக்கல் கிரியோல் மொழி இடச்சு பரங்கியர் குடும்பங்களிடையே முறைசாராத மொழியாகப் பாவிக்கப்பட்டு வந்தது.

இன்றைய இலங்கையில் கிரியோல் மொழியின் பயன்பாடு மட்டுப்படுத்தப்பட்ட அளவில் காணப்படுகின்றது. இம்மொழி பேசுவோர் கிழக்கு மாகாணத்தில் (மட்டக்களப்பு, திருகோணமலை) அதிகம் காணப்படுகின்றனர். வடமேல் மாகாணத்தில் (புத்தளம்) இலங்கை காப்பிலி இனத்தினர் இம்மொழியையே பேசுகின்றனர்.

## பரம்பரை
உடல் தோற்றம் அடிப்படையில் பரங்கியர் செம்மேனியோ அல்லது கருமேனியுடையோராய் காட்சியளிக்கின்றனர். அவர்களின் பரம்பரை வரலாறு அடிப்படையில் கருமை முதல் பொது நிறம் வரை காட்சியளிப்பர். இலங்கையிலுள்ள மற்ற இனத்தவருடன் ஒப்பிடுகையில் இவர்கள் முற்றாக மறுபட்ட முக அமைப்புக் கொண்டு ஐரோப்பிய முக சாயல் போன்று  காணப்படுகின்றனர்.

## தற்போதைய நிலை
1981ம் ஆண்டு இலங்கை குடிசன மதிப்பீட்டின்படி, பரங்கியர் (போர்த்துக்கல் மற்றும் இடச்சு) 40,000 பேராக மொத்த மக்கள்தொகையில் 0.3% ஆகக் காணப்பட்டனர். அநேகமானோர் வேறு நாடுகளுக்கு புலம் பெயர்ந்துவிட்டனர். 1656 ஆம் ஆண்டின் பின் இவர்களுக்கும் போர்த்துக்கலுக்குமான தொடர் இல்லாமலுள்ளது.

## உசாத்துணை

பகுப்பு:பரங்கியர்
மோலடோவ்-ரிப்பன்டிராப் ஒப்பந்தம்

**மோலடோவ்-ரிப்பன்டிராப் ஒப்பந்தம்** அல்லது **மாலடாவ்-ரிப்பன்டிராப் ஒப்பந்தம்** (*Molotov–Ribbentrop Pact*) என்பது ஆகஸ்ட் 23, 1939 இல் சோவியத் ஒன்றியத்தின் வெளியுறவுத்துறை அமைச்சர் வயாசெல்ஸ்லாவ் மாலடோவ் மற்றும் நாசி ஜெர்மனியின் வெளியுறவுத்துறை அமைச்சர் யோவாக்கீம் வான் ரிப்பன்டிராப் ஆகியோர் கையெழுத்திட்ட ஒரு ஒப்பந்தம். இதன் மூலம் அதுவரை எதிரணிகளில் இருந்து வந்த இரு நாடுகளும் ஒருவரையொருவர் வலிந்து தாக்குவதிலை எனவும் இருவரில் ஒருவர் இன்னொரு நாட்டால் தாக்கப்பட்டால் அப்போரில் நடுநிலை வகிப்பது என்றும் ஒப்புக் கொண்டன. இது அதிகாரப்பூர்வமாக **ஜெர்மனி-சோவியத் ஒன்றியம் வலிந்து தாக்காமை உடன்படிக்கை** (*Treaty of Non-Aggression between Germany and the Soviet Union*) என்றழைக்கப்பட்டது. இவ்வொப்பந்தம் ஜூன் 22, 1941 இல் ஜெர்மனி சோவியத் ஒன்றியத்தின் மீது படையெடுக்கும் வரை நடைமுறையில் இருந்தது.

வலிந்து தாக்காமை உடன்பாட்டைத் தவிர இவ்வொப்பந்தத்தில் வேறுசில கூறுகளும் இடம் பெற்றிருந்தன. வடக்கு மற்றும் கிழக்கு ஐரோப்பாவை சோவியத் மற்றும் ஜெர்மானிய அதிகாரக் கோளங்களாகப் பிரித்து ஒவ்வொரு நாடும் தனது பகுதியினை ஆக்கிரமிக்க ஒப்புதல் தெரிவித்தன. இதன்படி போலந்து, ஃபின்லாந்து. லாத்வியா, எஸ்டோனியா, லித்துவேனியா போன்ற நாடுகள் இவற்றால் பின்வந்த ஆண்டுகளில் ஆக்கிரமிக்கப்பட்டன.

## வெளி இணைப்புகள்
*ஒப்பந்தத்தின் உரை

பகுப்பு:1939 நிகழ்வுகள்
பகுப்பு:இரண்டாம் உலகப் போர்
பகுப்பு:சோவியத் ஒன்றியத்தின் ஒப்பந்தங்கள்
ருக்குமணி முத்துக்கிருஷ்ணன்

**ருக்குமணி முத்துக்கிருஷ்ணன்** (பிறப்பு: சூலை 10, 1948)) மலேசியத் தமிழ் எழுத்தாளர். சிங்கப்பூர், மலேசியா வானொலிகளில் 500-க்கும் மேற்பட்ட சமூக வானொலி நாடகங்களை எழுதியவர். மலேசியத் தமிழ்ப் பெண்களுக்கு விழிப்புணர்வு தொடர்பான பரப்புரைகளைச் செய்தர். தற்போது (2025) முடக்கவாத அழச்சியால் பாதிக்கப்பட்டடு உள்ளார். தற்போது அவருக்கு வயது 77.

குழந்தை வளர்ப்பு, சிறுவர் பராமரிப்பில் ஏற்பட்டு வரும் சமூகச் சிக்கல், சீர்கேடுகளைப் பற்றி அதிகம் எழுதி வருகின்றார். ஆதரவற்றக் குழந்தைகளின் இல்லங்களுக்குச் சென்று பணிவிடை செய்வதில் மிகையான ஈடுபாடுகளைக் கொண்டவர். இவருடைய கணவர் மலாக்கா முத்துக்கிருஷ்ணன் ஓர் எழுத்தாளர். ருக்குமணி தற்போது (2025) முடக்கவாத நோயால் சிரமப்படுகிறார். அவருடைய கணவர் மலாக்கா முத்துக்கிருஷ்ணன் அவருக்கு உதவியாக உள்ளார். 

## எழுத்துத் துறை ஈடுபாடு

1968 தொடக்கம் இவர் மலேசியா தமிழ் இலக்கியத்துறையில் ஈடுபட்டு வருகின்றார். இவருடைய ஆக்கங்கள் மலேசியா, சிங்கப்பூர் தேசிய பத்திரிகைகளிலும், நாளிதழ்களிலும் பிரசுரமாகியுள்ளன. பல தொடர்கதைகளை எழுதியுள்ளார். வானொலி நாடகங்கள், தொடர் நாடகங்கள், நகைச்சுவை நாடகங்கள் என் ஏறக்குறைய ஐநூறு படிவங்களைப் படைத்துள்ளார்.

## நூல்கள்

* பனியிலே வந்தவள் - நாடகத் தொகுப்பு (1978)
* கணையாழிகளின் கதைகள் (1980)
* நெஞ்சமெல்லாம் நீயே கண்ணா - நாவல் (1982)
* நீங்காத கனவுகள் - தொடர்கதை
* காலமகள் மடியினிலே - தொடர்கதை

## பரிசுகளும், விருதுகளும்
  
* சிறந்த எழுத்தாளர் விருதும், பணமுடிப்பு பரிசளிப்பும் - மலேசியத் தமிழ் எழுத்தாளர் சங்கம் (1986)
* பாரதிதாசன் கலைவிழா - பொன்னாடை போர்த்தி கௌரவிக்கப் பட்டார் (1999)
* தேசிய நாளிதழ்களின் சிறுகதைப் போட்டிகளில் பரிசுகள் - 1970 இல் இருந்து 2011 வரை

## சாதனையாளர் விருதுகள்

## மேற்கோள்கள்

பகுப்பு:மலேசியத் தமிழ் எழுத்தாளர்கள்
பகுப்பு:மலேசியத் தமிழ்ப் பெண்கள்
ஸ்டீபன் கிரீன்ஸ்வூட்

**ஸ்டீபன் கிரீன்ஸ்வூட்** (*Stephen Greensword *, பிறப்பு: செப்டம்பர் 6, 1943), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 43 முதல்தர துடுப்பாட்டப் போட்டிகளிலும், 60 ஏ-தர துடுப்பாட்டப் போட்டிகளிலும் கலந்து கொண்டுள்ளார். 1963-1990 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.

## வெளி இணைப்பு
ஸ்டீபன் கிரீன்ஸ்வூட் கிரிக் - இன்ஃபோ இலிருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி நவம்பர் 21, 2011.

பகுப்பு:இங்கிலாந்துத் துடுப்பாட்டக்காரர்கள்
பகுப்பு:1943 பிறப்புகள்
பகுப்பு:லிசெஸ்ட்சையர் துடுப்பாட்டக்காரர்கள்
பகுப்பு:வாழும் மக்கள்
பகுப்பு:நார்தம்பர்லாந்து துடுப்பாட்டக்காரர்கள்
பகுப்பு:டர்ஹாம் துடுப்பாட்டக்காரர்கள்
ஜார்ஜ் கிரகோரி

**ஜார்ஜ் கிரகோரி ** * George Gregory *, பிறப்பு: ஆகத்து 27, 1878, இறப்பு: நவம்பர் 28 1958), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 15 முதல்தர துடுப்பாட்டப் போட்டிகளில் கலந்து கொண்டுள்ளார். 1899-1910 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
## வெளி இணைப்பு
ஜார்ஜ் கிரகோரி   - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி நவம்பர் 21, 2011.

பகுப்பு:இங்கிலாந்துத் துடுப்பாட்டக்காரர்கள்
பகுப்பு:1878 பிறப்புகள்
பகுப்பு:1958 இறப்புகள்
பகுப்பு:டெர்பிசையர் துடுப்பாட்டக்காரர்கள்
மாரியானோ ரஜோய்

**மாரியானோ ரஜோய் பிரேய் ** (*Mariano Rajoy Brey*, ; பிறப்பு 27 மார்ச் 1955)  எசுப்பானியத்தின்   *மக்கள் கட்சி* (எசுப்பானியம்: Partido Popular )யைச் சேர்ந்த ஓர் அரசியல்வாதியும் திசம்பர் 21, 2011 அன்று முதல் நாட்டின் பிரதமராக பதவி வகிப்பவரும் ஆவார். சாந்தியாகோ தே கோம்போசுதேலா, கலீசியாவில் பிறந்த ரஜோய், சாந்தியாகோ தே கோம்போசுதேலா பல்கலைக்கழகத்தில் பட்டம் பெற்றவர். தமது 24வது அகவையிலேயே எசுப்பானியாவின் குடிசார் சேவைப் பணிக்கான நுழைவுத்தேர்வில் வெற்றிபெற்று மிகச்சிறிய வயதில் பத்திரப் பதிவாளராக பணியாற்றினார்.

ஹோயே மாரியா அசுனார் அமைச்சரவையில் பல அமைச்சுப்பதவிகளில் பணியாற்றியுள்ள ரஜோய் 2004 எசுப்பானியத் தேர்தல்களில் பிரதமர் வேட்பாளராகப் போட்டியிட்டார். ஆனால் 2004ஆம் ஆண்டு நிகழ்ந்த மாட்ரிட் தொடர்வண்டி குண்டுவெடிப்புகளின் பின்னணனியில் அந்தத் தேர்தலில்  எதிர்கட்சியாக விளங்கிய எசுப்பானிய சோசலிச தொழிலாளர் கட்சியின் வேட்பாளர்  வெற்றி பெற்றார். 2011ஆம் ஆண்டுத் தேர்தல்களில் மீண்டும் போட்டியிட்டு பிரதமர் பதவிக்குத் தேர்ந்தெடுக்கப்பட்டுள்ளார்.

## மேற்கோள்கள்

பகுப்பு:1955 பிறப்புகள்
பகுப்பு:வாழும் மக்கள்
பகுப்பு:எசுப்பானிய அரசியல்வாதிகள்
தமிழ் இலக்கிய வரலாறு (மு.வ நூல்)

**தமிழ் இலக்கிய வரலாறு** என்பது தமிழ்ப் பேராசிரியர் மு. வரதராசன் எழுதிய தமிழ் ஆய்வுநூல் ஆகும். 

இந்திய மொழிகள் பலவற்றின் வரலாறுகளை எழுதி நூலாக்கம் செய்துள்ள 22 மொழிகளில் நூல்கள் வெளியிடும் சாகித்திய அக்காதெமியின் வேண்டுகோளின் பேரிலேயே மு. வரதராசன் இந்நூலை எழுதியிருக்கிறார் என்பதை தெ. பொ. மீனாட்சிசுந்தரனாரின் முன்னுரையிலிருந்து தெரிந்துகொள்ளலாம்.

இவரின் நூல் 18 தலைப்புக்களில் விரிந்து செல்கிறது. இந்நூலில் சிறப்புப் பெயர் அகராதியும் சேர்க்கப்பட்டுள்ளது.

## இவற்றையும் பார்க்கவும்
*கள்ளோ காவியமோ
## வெளி இணைப்புகள்
* சங்க காலம் முதல் இக்காலம் வரையிலான தமிழ் இலக்கிய வரலாறு -காணொலி  

பகுப்பு:மு. வரதராசனின் நூல்கள்
பகுப்பு:தமிழ் இலக்கிய நூல்கள்
தமிழ் இலக்கிய வரலாறு
கிளீவ்லன்ட் கிரீன்வாய்

**கிளீவ்லன்ட் கிரீன்வாய்** * Cleveland Greenway *, பிறப்பு: அக்டோபர் 29, 1864, இறப்பு: சூன் 17 1934), இங்கிலாந்து அணியின் துடுப்பாட்டக்காரர் ஆவார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு முதல்தர துடுப்பாட்டப் போட்டியில் கலந்து கொண்டுள்ளார். 1895 ல், முதல்தர துடுப்பாட்டப் போட்டியில் பங்குகொண்டார்.
## வெளி இணைப்பு
கிளீவ்லன்ட் கிரீன்வாய் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி நவம்பர் 21, 2011.

பகுப்பு:இங்கிலாந்துத் துடுப்பாட்டக்காரர்கள்
பகுப்பு:1864 பிறப்புகள்
பகுப்பு:1934 இறப்புகள்
பகுப்பு:மெரில்பன் துடுப்பாட்ட சங்கத் துடுப்பாட்டக்காரர்கள்
பகுப்பு:சாமர்செட் துடுப்பாட்டக்காரர்கள்
வில்லியம் கிரீன்வே

**வில்லியம் கிரீன்வே** * William Greenway*, பிறப்பு: மார்ச்சு 5, 1798, இறப்பு: மே 28 1868), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் மூன்று முதல்தர துடுப்பாட்டப் போட்டிகளில் கலந்து கொண்டுள்ளார். 1819-1820 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
## வெளி இணைப்பு
வில்லியம் கிரீன்வே - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி நவம்பர் 21, 2011.

பகுப்பு:இங்கிலாந்துத் துடுப்பாட்டக்காரர்கள்
பகுப்பு:1798 பிறப்புகள்
பகுப்பு:1868 இறப்புகள்
பகுப்பு:கேம்பிரிச்சுப் பல்கலைக்கழகத் துடுப்பாட்டக்காரர்கள்
ஜார்ஜ் கிரீன்வூட்

**ஜார்ஜ் கிரீன்வூட்** * George Greenwood *, பிறப்பு: சனவரி 3, 1850, இறப்பு: அக்டோபர் 27 1928), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு முதல்தர துடுப்பாட்டப் போட்டியில் கலந்து கொண்டுள்ளார். 1875 ல், முதல்தர துடுப்பாட்டப் போட்டியில் பங்குகொண்டார்.
## வெளி இணைப்பு
ஜார்ஜ் கிரீன்வூட் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி நவம்பர் 21, 2011.

பகுப்பு:இங்கிலாந்துத் துடுப்பாட்டக்காரர்கள்
பகுப்பு:1850 பிறப்புகள்
பகுப்பு:1928 இறப்புகள்
பகுப்பு:ஹாம்ப்சையர் துடுப்பாட்டக்காரர்கள்
ஜேம்ஸ் கிரீன்வூட்

**ஜேம்ஸ் கிரீன்வூட்** * James Greenwood *, பிறப்பு: சனவரி 3, 1806, இறப்பு: செப்டம்பர் 26 1870), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஏழு முதல்தர துடுப்பாட்டப் போட்டிகளில் கலந்து கொண்டுள்ளார். 1842-1845 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
## வெளி இணைப்பு
ஜேம்ஸ் கிரீன்வூட் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி நவம்பர் 21, 2011.

பகுப்பு:இங்கிலாந்துத் துடுப்பாட்டக்காரர்கள்
பகுப்பு:1806 பிறப்புகள்
பகுப்பு:1870 இறப்புகள்
பகுப்பு:ஹாம்ப்சையர் துடுப்பாட்டக்காரர்கள்
ஃபிராங்க் கிரீன்வூட்

**ஃபிராங்க் கிரீன்வூட்** * Frank Greenwood *, பிறப்பு: செப்டம்பர் 28, 1905, இறப்பு: சூன் 30 1963) என்பவர் இங்கிலாந்து அணியின் துடுப்பாட்டக்காரர் ஆவார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 57 முதல்தர துடுப்பாட்டப் போட்டிகளில் கலந்து கொண்டுள்ளார். இவர் 1929-1932 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.

## வெளி இணைப்புகள்
ஃபிராங்க் கிரீன்வூட் கிரிக்கட் ஆக்கைவ் - விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி நவம்பர் 21, 2011.

## மேற்கோள்கள்

பகுப்பு:இங்கிலாந்துத் துடுப்பாட்டக்காரர்கள்
பகுப்பு:1905 பிறப்புகள்
பகுப்பு:1963 இறப்புகள்
பகுப்பு:யார்க்சையர் துடுப்பாட்டக்காரர்கள்
பகுப்பு:யார்க்சையர் துடுப்பாட்ட அணித் தலைவர்கள்
கிரிஸ் கிரீதம்

**கிரிஸ் கிரீதம் ** (*Chris Greetham *, பிறப்பு: ஆகத்து 28, 1936), இங்கிலாந்து அணியின் துடுப்பாட்டக்காரர் ஆவார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 205 முதல்தர துடுப்பாட்டப் போட்டிகளிலும், 11 ஏ-தர துடுப்பாட்டப் போட்டிகளிலும் கலந்து கொண்டுள்ளார். 1957-1966 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
## வெளி இணைப்பு
கிரிஸ் கிரீதம்  கிரிக் - இன்ஃபோ இலிருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி நவம்பர் 21, 2011.

பகுப்பு:இங்கிலாந்துத் துடுப்பாட்டக்காரர்கள்
பகுப்பு:1936 பிறப்புகள்
பகுப்பு:டெவான் துடுப்பாட்டக்காரர்கள்
பகுப்பு:2017 இறப்புகள்
பகுப்பு:சாமர்செட் துடுப்பாட்டக்காரர்கள்
டொவ் கிரகோரி

**டொவ் கிரகோரி ** * Dove Gregory *, பிறப்பு: பிப்ரவரி 9, 1837, இறப்பு: மே 21 1873), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் நான்கு முதல்தர துடுப்பாட்டப் போட்டிகளில் கலந்து கொண்டுள்ளார். 1871-1872 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
## வெளி இணைப்பு
டொவ் கிரகோரி  - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி நவம்பர் 21, 2011.

பகுப்பு:இங்கிலாந்துத் துடுப்பாட்டக்காரர்கள்
பகுப்பு:1837 பிறப்புகள்
பகுப்பு:1873 இறப்புகள்
பகுப்பு:டெர்பிசையர் துடுப்பாட்டக்காரர்கள்
தோமஸ் கிரெக்

**தோமஸ் கிரெக் ** * Thomas Gregg *, பிறப்பு: நவம்பர் 18, 1859, இறப்பு: மார்ச்சு 25 1938), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 35 முதல்தர துடுப்பாட்டப் போட்டிகளில் கலந்து கொண்டுள்ளார். 1883-1889 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
## வெளி இணைப்பு
தோமஸ் கிரெக் கிரிக் - இன்ஃபோ விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி நவம்பர் 21, 2011.

பகுப்பு:இங்கிலாந்துத் துடுப்பாட்டக்காரர்கள்
பகுப்பு:1859 பிறப்புகள்
பகுப்பு:1938 இறப்புகள்
பகுப்பு:சாமர்செட் துடுப்பாட்டக்காரர்கள்
பகுப்பு:கிலெளசெஸ்டர்சையர் துடுப்பாட்டக்காரர்கள்
பொப் கிரகோரி

**பொப் கிரகோரி** * Bob Gregory *, பிறப்பு: ஆகத்து 26, 1902, இறப்பு: அக்டோபர் 6 1973), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 35 முதல்தர துடுப்பாட்டப் போட்டிகளில் கலந்து கொண்டுள்ளார். 1883-1889 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
## வெளி இணைப்பு
பொப் கிரகோரி - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி நவம்பர் 21, 2011.

பகுப்பு:இங்கிலாந்துத் துடுப்பாட்டக்காரர்கள்
பகுப்பு:1902 பிறப்புகள்
பகுப்பு:1973 இறப்புகள்
பகுப்பு:மெரில்பன் துடுப்பாட்ட சங்கத் துடுப்பாட்டக்காரர்கள்
பகுப்பு:பிளேயர்ஸ் துடுப்பாட்டக்காரர்கள்
ஜான் கிரிஃபித்ஸ் (குளொசஸ்டர்சயர் துடுப்பாட்டக்காரர்)

**ஜான் கிரிஃபித்ஸ்** (*John Griffiths*, பிறப்பு: சனவரி 19, 1931, இறப்பு: பிப்ரவரி 18 1982), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் முதல்தர துடுப்பாட்டப் போட்டிகளில் கலந்து கொண்டுள்ளார். 1952 - 1957 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
## வெளி இணைப்பு
 ஜான் கிரிஃபித்ஸ் (குளொசஸ்டர்சயர் துடுப்பாட்டக்காரர்) விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி நவம்பர் 21, 2011.

பகுப்பு:இங்கிலாந்துத் துடுப்பாட்டக்காரர்கள்
பகுப்பு:1931 பிறப்புகள்
பகுப்பு:1982 இறப்புகள்
பகுப்பு:கிலெளசெஸ்டர்சையர் துடுப்பாட்டக்காரர்கள்
லூக் கிரீன்வூட்

**லூக் கிரீன்வூட் ** * Luke Greenwood  *, பிறப்பு: சூலை 13, 1834, இறப்பு: நவம்பர் 1 1909), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 69 முதல்தர துடுப்பாட்டப் போட்டிகளில் கலந்து கொண்டுள்ளார். 1861-1875 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
## வெளி இணைப்பு
லூக் கிரீன்வூட்  - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி நவம்பர் 21, 2011.

பகுப்பு:இங்கிலாந்துத் துடுப்பாட்டக்காரர்கள்
பகுப்பு:1834 பிறப்புகள்
பகுப்பு:1909 இறப்புகள்
பகுப்பு:யார்க்சையர் துடுப்பாட்ட அணித் தலைவர்கள்
பகுப்பு:யார்க்சையர் துடுப்பாட்டக்காரர்கள்
பகுப்பு:பிளேயர்ஸ் துடுப்பாட்டக்காரர்கள்
போல் கிரிஃபித்ஸ்

** போல் கிரிஃபித்ஸ் ** *Paul Griffiths *, பிறப்பு: ஏப்ரல் 26 1979), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு ஏ-தர துடுப்பாட்டப் போட்டியில் கலந்து கொண்டுள்ளார். 2002 ல், ஏ-தர துடுப்பாட்டப் போட்டியில் பங்குகொண்டார்.
## வெளி இணைப்பு
போல் கிரிஃபித்ஸ்  - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி நவம்பர் 21, 2011.

பகுப்பு:இங்கிலாந்துத் துடுப்பாட்டக்காரர்கள்
பகுப்பு:1979 பிறப்புகள்
பகுப்பு:வாழும் மக்கள்
ஸ்டீவன் கிரிஃபித்ஸ்

**ஸ்டீவன் கிரிஃபித்ஸ்** (*Steven Griffiths *, பிறப்பு: மே 31, 1973), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 12 முதல்தர துடுப்பாட்டப் போட்டிகளிலும், ஒன்பது ஏ-தர துடுப்பாட்டப் போட்டிகளிலும், 31 இருபதுக்கு -20 போட்டிகளிலும் கலந்து கொண்டுள்ளார். 1985-1999 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
## வெளி இணைப்பு
ஸ்டீவன் கிரிஃபித்ஸ் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி நவம்பர் 21, 2011.

பகுப்பு:இங்கிலாந்துத் துடுப்பாட்டக்காரர்கள்
பகுப்பு:1973 பிறப்புகள்
பகுப்பு:டெர்பிசையர் துடுப்பாட்டக்காரர்கள்
பகுப்பு:வாழும் மக்கள்
பகுப்பு:ஆங்கிலேயக் குச்சக் காப்பாளர்கள்
ஹாரி ஹாலிடே

**ஹாரி ஹாலிடே ** *Harry Halliday *, பிறப்பு: சனவரி 27, 1863, இறப்பு: பிப்ரவரி 18 1982), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு முதல்தர துடுப்பாட்டப் போட்டிகளில் கலந்து கொண்டுள்ளார். 1891 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
## வெளி இணைப்பு
ஹாரி ஹாலிடே - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி நவம்பர் 21, 2011.

பகுப்பு:இங்கிலாந்துத் துடுப்பாட்டக்காரர்கள்
பகுப்பு:1863 பிறப்புகள்
பகுப்பு:1982 இறப்புகள்
பகுப்பு:யார்க்சையர் துடுப்பாட்டக்காரர்கள்
பகுப்பு:மெரில்பன் துடுப்பாட்ட சங்கத் துடுப்பாட்டக்காரர்கள்
பகுப்பு:கம்பர்லாந்து துடுப்பாட்டக்காரர்கள்
பகுப்பு:1920 பிறப்புகள்
பகுப்பு:1967 இறப்புகள்
ஆர்தர் கிரிம்ஸ்டெல்

**ஆர்தர் கிரிம்ஸ்டெல் ** * Arthur Grimsdell *, பிறப்பு: மார்ச்சு 23, 1894, இறப்பு: பிப்ரவரி 18 1963) என்பவர் இங்கிலாந்து அணியின் துடுப்பாட்டக்காரர் ஆவார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் முதல்தர துடுப்பாட்டப் போட்டிகளில் கலந்து கொண்டுள்ளார். 1927 களில், முதல்தர துடுப்பாட்டப் போட்டிகளில் பங்குகொண்டார்.
## வெளி இணைப்பு
ஆர்தர் கிரிம்ஸ்டெல்  - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி நவம்பர் 21, 2011.

பகுப்பு:இங்கிலாந்துத் துடுப்பாட்டக்காரர்கள்
பகுப்பு:1894 பிறப்புகள்
பகுப்பு:1963 இறப்புகள்
சார்ல்ஸ் கிரிம்சா

**சார்ல்ஸ் கிரிம்சா** * Charles Grimshaw *, பிறப்பு: மே 12, 1880, இறப்பு: செப்டம்பர் 25 1947), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 54 முதல்தர துடுப்பாட்டப் போட்டிகளில் கலந்து கொண்டுள்ளார். 1904-1908 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
## வெளி இணைப்பு
சார்ல்ஸ் கிரிம்சா - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி நவம்பர் 21, 2011.

பகுப்பு:இங்கிலாந்துத் துடுப்பாட்டக்காரர்கள்
பகுப்பு:1880 பிறப்புகள்
பகுப்பு:1947 இறப்புகள்
பகுப்பு:யார்க்சையர் துடுப்பாட்டக்காரர்கள்
ஜார்ஜ் கிரிம்சா

**ஜார்ஜ் கிரிம்சா ** * George Grimshaw*, பிறப்பு: சனவரி 26, 1839, இறப்பு: சனவரி 21 1898), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு முதல்தர துடுப்பாட்டப் போட்டியில் கலந்து கொண்டுள்ளார். 1868 ல், முதல்தர துடுப்பாட்டப் போட்டியில் பங்குகொண்டார்.
## வெளி இணைப்பு
ஜார்ஜ் கிரிம்சா - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி நவம்பர் 21, 2011.

பகுப்பு:இங்கிலாந்துத் துடுப்பாட்டக்காரர்கள்
பகுப்பு:1839 பிறப்புகள்
பகுப்பு:1898 இறப்புகள்
பகுப்பு:லன்காசையர் துடுப்பாட்டக்காரர்கள்
இர்வின் கிரிம்சா

**இர்வின் கிரிம்சா** * Irwin Grimshaw  *, பிறப்பு: மே 4, 1857, இறப்பு: சனவரி 18 1911), இங்கிலாந்து அணியின் துடுப்பாட்டக்காரர் ஆவார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 138 முதல்தர துடுப்பாட்டப் போட்டிகளில் கலந்து கொண்டுள்ளார். 	1880-1887 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
## வெளி இணைப்பு
இர்வின் கிரிம்சா கிரிக் - இன்ஃபோ விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி நவம்பர் 21, 2011.

பகுப்பு:இங்கிலாந்துத் துடுப்பாட்டக்காரர்கள்
பகுப்பு:1857 பிறப்புகள்
பகுப்பு:1911 இறப்புகள்
பகுப்பு:யார்க்சையர் துடுப்பாட்டக்காரர்கள்
பகுப்பு:பிளேயர்ஸ் துடுப்பாட்டக்காரர்கள்
வேர்னன் கிரிம்சா

**வேர்னன் கிரிம்சா** * Vernon Grimshaw*, பிறப்பு: ஏப்ரல் 15, 1916, இறப்பு: சூன் 21 1989), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 19 முதல்தர துடுப்பாட்டப் போட்டிகளில் கலந்து கொண்டுள்ளார். 1936-1938 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
## வெளி இணைப்பு
வேர்னன் கிரிம்சா கிரிக் - இன்ஃபோ விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி நவம்பர் 21, 2011.

பகுப்பு:இங்கிலாந்துத் துடுப்பாட்டக்காரர்கள்
பகுப்பு:1916 பிறப்புகள்
பகுப்பு:1989 இறப்புகள்
பகுப்பு:பெட்போர்ட்சையர் துடுப்பாட்டக்காரர்கள்
வொய் திஸ் கொலவெறி டி

**வொய் திஸ் கொலவெறி டி** *(ஏனிந்த கொலைவெறி டி, Why this Kolaveri di)* என்பது நவம்பர் 2011 வாக்கில் நடிகர் மற்றும் பின்னணிப் பாடகர் தனுஷ் பாடிய *[[3 (திரைப்படம்)|3]]*   திரைப்படத்தின் பாடல். இப்பாடலின் வரிகள் தமிழிஷ் எனப்படும் ஆங்கிலம் கலந்த தமிழ் நடையில் உள்ள காரணத்தால் இளைஞர்களிடையே சமூக வலைத் தளங்களில் அதிகம் பகிரப்பட்டு  பிரபலமானது. யூடியூபில் பதிவேற்றப்பட்ட சில நாட்களிலேயே 10 இலட்சம் முறை காணப்பட்டதுடன் தற்போது 10 மில்லியனுக்கும் மேற்பட்ட தடவைகள் பார்க்கப்பட்டுள்ளது . நவம்பர் 21ஆம் தேதி 2011இல் டிவிட்டரின் இந்திய போக்குகளில் முதலாவதாக இடம் பெற்றது.

இதுகுறித்து நடிகர் தனுஷ் கூறியதாவது, கொலவெறி டி பாடலை ஆறே நிமிடங்களில் எழுதினேன். இந்தப் பாடல் வரிகள் மகா எளிமையானவை. அதில் நிறைய ஆங்கில வார்த்தைகளை நான் பயன்படுத்தியுள்ளேன். அனைவருக்குமே புரியும் படியாக பாடலை எழுத நினைத்தேன். அதன்படியே பாடலும் வந்தது. இதை ஒரு பாடலாக பயன்படுத்த நாங்கள் திட்டமிடவில்லை. ஆனால் பாடலாக அமைந்தது தான் பெரிய சந்தோசம்.

## யு ட்யூப்பின் கோல்ட் விருது
thumb|வீடியோ இடம்பெறும் தனுஷ் என்ற திரை
ஆங்கிலம் கலந்த தமிழ் நடையில் உள்ள இப் பாடலுக்கு  யூடியூபில் அதிகம் பார்க்கப்பட்ட வீடியோ என்ற வகையில் 'யு ட்யூப்கோல்ட்' விருது வழங்கப்பட்டுள்ளது.

## விமர்சனம்

இந்தப் பாடல் எந்தளவுக்கு பிரபலமாகியதோ அந்தளவிற்கு விமர்சனத்திற்கும் உள்ளாகியுள்ளது. தமிழிஷ் எனப்படும் ஆங்கிலம் கலந்த தமிழ் நடைதான் விமர்சனத்திற்கு முக்கியக் காரணம். இதே மெட்டில் யாழ்ப்பாணக் கலைஞர் ஜெறி ஸ்டாலின் ''என் தமிழ் மொழி மேலுனக்கேனிந்தக் கொலைவெறிடா..?'' என்ற பெயரில் பாடல் ஒன்றைப் பதிவு செய்துள்ளார்.

## மேற்கோள்கள்


பகுப்பு:தமிழ்த் திரைப் பாடல்கள்
பகுப்பு:2012 தமிழ்ப் பாடல்கள்
பின்னணிப் பாடகர்

**பின்னணிப் பாடகர்** (*playback singer*) என்பவர் திரைப்படம் மற்றும் கலைத்துறையில் இடம்பெறும் பாடல்களுக்காக பின்னணியில் இருந்து குரல் கொடுக்கும் பாடகர் ஆவார். நிகழ்படத்தில் நடிகர்கள் வாயசைக்க மட்டும் செய்வர். பின்னணிப் பாடகர்கள் பாடும் பாடல்கள் தனியே ஒலிப்பதிவு செய்யப்பட்டு பின் நிகழ்படத்துடன் ஒன்றிணைக்கப்படுகின்றன.

## தெற்காசியத் திரைப்படத்துறை

இந்திய துணைக் கண்டத்தில் தயாரிக்கப்படும் தெற்காசியத் திரைப்படங்களில் குறிப்பாக இந்திய மொழித் திரைப்படங்களில் மற்றும் பாகிஸ்தானியத் திரைப்படத்துறையிலும் பின்னணிப் பாடகர்கள் பெரும்பாலும் பணியில் அமர்த்தப்படுகின்றனர். முதல் பேசும் இந்தியத் திரைப்படமான ஆலம் ஆரா (1931) என்ற படத்திற்கு பிறகு பல ஆண்டுகளாக பாடகர்கள் ஒரு படத்திற்காக இரட்டை பதிவுகளைச் செய்தனர், ஒன்று படப்பிடிப்பின் போது அடுத்து பாடல் பதிவு செய்யும் கலையத்தில். இந்த முறை 1953 ஆம் ஆண்டு வரை நடப்பில் இருந்தது.

இந்தியாவில் பிரபலமான பின்னணிப் பாடகர்கள் நடிகர்கள் மற்றும் இசை இயக்குனர்கள் போன்று மிகவும் பிரபலமாகவும் மற்றும் புகழின் உச்சத்தில் இருந்தனர். முகமது ரபி மற்றும் அகமது ருஷ்டி  ஆகியோர் தெற்காசியாவில் மிகவும் செல்வாக்கு மிக்க பின்னணிப் பாடகர்களில் இருவராக கருதப்பட்டனர். முக்கியமாக இந்தித் திரைப்படங்களில் பணியாற்றிய சகோதரிகளான லதா மங்கேஷ்கர் மற்றும் ஆஷா போஸ்லே ஆகியோர் பெரும்பாலும் இந்தியாவில் பிரபலமான மற்றும் வளமான பின்னணிப் பாடகர்களில் இருவர் என்று குறிப்பிடப்படுகின்றது. 2011 ஆம் ஆண்டு  கின்னஸ் புத்தகத்தில் இசை வரலாற்றில் அதிக பாடல்கள் பதிவுசெய்த இசைக்கலைஞர் என்று பதிவு செய்யப்பட்டனர்.

## மேற்கோள்கள்

## வெளி இணைப்புகள்
* 


பகுப்பு:இந்தியத் திரைப்படத்துறை
லால்குடி விஜயலட்சுமி

**இலால்குடி விஜயலட்சுமி** தமிழ்நாட்டைச் சேர்ந்த கருநாடக இசைக் கலைஞர் ஆவார். இவர் ஒரு வயலின் கலைஞர் மற்றும் பாடகர்.

## பிறப்பும், இசைப் பயிற்சியும்
இவர், வயலின் மேதை இலால்குடி ஜெயராமனுக்கு மகளாக 1963 ஆம் ஆண்டில் பிறந்தார். தனது இளம் வயதில் கருநாடக இசைப் பயிற்சியை தனது தாத்தா வீ. ஆர். கோபால ஐயரிடமிருந்து பெறத் தொடங்கினார். தொடர்ந்து தனது தந்தை இலால்குடி ஜெயராமனிடம் கற்றுத் தேர்ந்தார். இவரின் சகோதரராகிய இலால்குடி ஜி. ஜே. ஆர். கிருஷ்ணனும் ஒரு வயலின் கலைஞர் ஆவார்.

## இசை வாழ்க்கை
ஒரு வயலின் கலைஞராக 1979 ஆம் ஆண்டு தனது இசைப் பயணத்தை தொடங்கினார். தனது சகோதரருடன் இணைந்து வயலின் வாசித்து இசை நிகழ்ச்சிகள் நடத்துகிறார். கருநாடக இசைப் பாடகர்களுக்கு பக்க வாத்தியமாகவும் வயலின் வாசித்து வருகிறார்.

=பெற்ற விருதுகள்=
* சங்கீத சூடாமணி விருது, 2009 வழங்கியது: ஸ்ரீ கிருஷ்ண கான சபா, சென்னை
* நாத சேவிகா பட்டம், 2014; வழங்கியது: நாதபிரம்மம் இசை இதழ்

## மேற்கோள்கள்

## வெளி இணைப்புகள்
*அதிகாரப்பூர்வ இணையத்தளம்

பகுப்பு:கருநாடக இசை வயலின் கலைஞர்கள்
பகுப்பு:சங்கீத சூடாமணி விருது பெற்றவர்கள்
பகுப்பு:1963 பிறப்புகள்
பகுப்பு:வாழும் மக்கள்
பகுப்பு:தமிழ்ப் பெண் இசைக் கலைஞர்கள்
லால்குடி ஜி. ஜே. ஆர். கிருஷ்ணன்

**இலால்குடி ஜி. ஜே. ஆர். கிருஷ்ணன்** தமிழ்நாட்டைச் சேர்ந்த கருநாடக இசைக் கலைஞர் ஆவார். இவர் ஒரு வயலின் கலைஞர் மற்றும் பாடகர்.

## பிறப்பும், இசைப் பயிற்சியும்
இவர், வயலின் மேதை இலால்குடி ஜெயராமனுக்கு மகனாக 1960 ஆம் ஆண்டில் பிறந்தார். இளம் வயதில் தனது தாத்தா வீ. ஆர். கோபால ஐயரிடமிருந்து கருநாடக இசை வயலின் பயின்றார். பின்னர் தனது தந்தை இலால்குடி ஜெயராமனிடம் கற்றுத் தேர்ந்தார். கிருஷ்ணனின் சகோதரியாகிய இலால்குடி விஜயலக்ஷ்மியும் ஒரு வயலின் கலைஞர் ஆவார்.

## இசை வாழ்க்கை
ஒரு வயலின் கலைஞராக 1973 ஆம் ஆண்டு  தனது இசைப் பயணத்தை தொடங்கினார். தனது சகோதரியுடன் இணைந்து வயலின் வாசித்து இசை நிகழ்ச்சிகள் நடத்துகிறார். கருநாடக இசைப் பாடகர்களுக்கு பக்க வாத்தியமாகவும் வயலின் வாசித்து வருகிறார்.

## பெற்ற விருதுகள்
* சிறந்த வயலின் கலைஞர் விருது, 1986 ; வழங்கியது: மெட்ராஸ் மியூசிக் அகாடமி, சென்னை
* யுவ கலா பாரதி விருது, 1987 ; வழங்கியது: பாரத் கலாச்சார் 
* சங்கீத சூடாமணி விருது, 1998 வழங்கியது: ஸ்ரீ கிருஷ்ண கான சபா, சென்னை

## மேற்கோள்கள்

## வெளி இணைப்புகள்
*அதிகாரப்பூர்வ இணையத்தளம்
*Remembering Lalgudi, the incurable romantic ''தி இந்து'' ஆங்கில நாளிதழில் வெளியான ஒரு விமர்சனக் கட்டுரை

பகுப்பு:கருநாடக இசை வயலின் கலைஞர்கள்
பகுப்பு:சங்கீத சூடாமணி விருது பெற்றவர்கள்
பகுப்பு:1960 பிறப்புகள்
பகுப்பு:வாழும் மக்கள்
பகுப்பு:சங்கீத கலாநிதி விருது பெற்றவர்கள்
லெனார்ட் கிரீன்வூட்

**லெனார்ட் கிரீன்வூட்** * Leonard Greenwood  *, பிறப்பு: மார்ச்சு 25, 1899, இறப்பு: சூலை 26 1982), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஐந்து முதல்தர துடுப்பாட்டப் போட்டிகளில் கலந்து கொண்டுள்ளார். 1919-1926 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
## வெளி இணைப்பு
லெனார்ட் கிரீன்வூட் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி நவம்பர் 21, 2011.

பகுப்பு:இங்கிலாந்துத் துடுப்பாட்டக்காரர்கள்
பகுப்பு:1899 பிறப்புகள்
பகுப்பு:1982 இறப்புகள்
பகுப்பு:ஆக்சுபோர்டு பல்கலைக்கழகத் துடுப்பாட்டக்காரர்கள்
பகுப்பு:சாமர்செட் துடுப்பாட்டக்காரர்கள்
ஜான் கிரிஃபித்ஸ் (நொட்டிங்காம்சயர் துடுப்பாட்டக்காரர்)

**ஜான் கிரிஃபித்ஸ்** (*John Griffiths*, பிறப்பு: சனவரி 27, 1863, இறப்பு: விபரம் தெரியவில்லை), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு முதல்தர துடுப்பாட்டப் போட்டியில் கலந்து கொண்டுள்ளார். 1891 ல், முதல்தர துடுப்பாட்டப் போட்டியில் பங்குகொண்டார்.
## வெளி இணைப்பு
ஜான்  கிரிஃபித்ஸ் (நொட்டிங்காம்சயர் துடுப்பாட்டக்காரர்) - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி நவம்பர் 21, 2011.

பகுப்பு:இங்கிலாந்துத் துடுப்பாட்டக்காரர்கள்
பகுப்பு:1863 பிறப்புகள்
காயத்ரி வெங்கடராகவன்

**காயத்ரி வெங்கடராகவன்** தமிழ்நாட்டைச் சேர்ந்த கருநாடக இசைப் பாடகர் ஆவார்.

## இசைப் பயிற்சி
தனது இளம் வயதில் கருநாடக இசைப் பயிற்சியை ராஜலக்சுமியிடமிருந்து பெறத் தொடங்கினார். தொடர்ந்து பத்மா வீரராகவனிடம் (பாலக்காடு கே .வி .நாராயண சுவாமியின் மாணாக்கர்) கற்றுத் தேர்ந்தார்.

## பெற்ற விருதுகள்
* கல்கி கிருஷ்ணமூர்த்தி விருது, 2003 
* நாத ஒலி விருது, 2003 ; வழங்கியது: நாத இன்பம், சென்னை 
* எம். எல். வி அறக்கட்டளை விருது, 2006; வழங்கியது: நாரத கான சபை, சென்னை 
* சண்முக சங்கீத சிரோன்மணி விருது; வழங்கியது: ஸ்ரீ சண்முகானந்தா பைன் ஆர்ட்ஸ் மற்றும் சங்கீத சபை, மும்பை
* இசைப் பேரொளி விருது; வழங்கியது: கார்த்திக் பைன் ஆர்ட்ஸ், சென்னை

## உசாத்துணை
* ''Gayathri Venkataraghavan'' - கச்சேரிஸ் இணையதளத்தில் வெளியிடப்பட்டுள்ள வாழ்க்கைக் குறிப்பு

## வெளி இணைப்புகள்
அதிகாரப்பூர்வ இணையத்தளம்

பகுப்பு:கருநாடக இசைப் பாடகர்கள்
பகுப்பு:வாழும் மக்கள்
பகுப்பு:தமிழ்ப் பெண் இசைக் கலைஞர்கள்
பகுப்பு:இசைப் பேரொளி விருது பெற்றவர்கள்
பகுப்பு:சென்னைப் பாடகர்கள்
பகுப்பு:தமிழ்நாட்டுப் பெண் இசைக்கலைஞர்கள்
சிக்மகளூர்

**சிக்மகளூர்** (*Chickmagalur*) இந்தியாவின் கர்நாடகா மாநிலத்தில் சிக்கமகளூரு மாவட்டத்தில் அமைந்துள்ள ஒரு நகரம். குளம்பிக்கு (coffee) புகழ்பெற்ற முல்லயாநகரி மலைத்தொடர் அடிவாரத்தில் சிக்மங்களூர்  அமைந்துள்ளது, இது கர்நாடகாவின் குளம்பி விளையும் நிலமாக அறியப்படுகிறது. சிக்மகளூர் அதன் மலைவாழிடத்திற்குப் பிரபலமானது.

இந்த நகருக்கு அருகில் மங்களூர் சர்வதேச விமான நிலையம் (160 கி.மீ.) உள்ளது. இதன் மிக அருகில் உள்ள ரயில் நிலையம் கதூர் (40 கி.மீ.) ஆகும்.

இங்கு காபி அதிக அளவில் உற்பத்தி செய்யப்படுகிறது. இது மலைப்பகுதியில் உள்ளது.

## வரலாறு
இது மலைநாடு பகுதியைச் சேர்ந்தது. சிக்க+மகள்+ஊர்= சிக்கமகளூர். இளைய மகளின் ஊர் என்பது இதன் பொருள். முற்காலத்தில் இருந்து அரசர், தன் மகளுக்கு இவ்வூரை தானமாக அளித்தாராம். அதனால், இப்பெயர் பெற்றது.
இங்குள்ள கோதண்டராமர் கோயில், ஹொய்சாள, திராவிட கட்டிடக் கலையைக் கொண்டது.

## குறிப்பிடத்தக்க நபர்கள்
*இந்திரா காந்தி: இந்த தொகுதியில் போட்டியிட்டு, மத்திய அமைச்சரவையில் தேர்வானார்.
*ஜெய்ராம் ரமேஷ்: மத்திய அமைச்சர்

## மேற்கோள்கள்


## வெளிப்புற இணைப்புகள்
*Chickmagalur City Municipal Council Website 
*The travel and holiday guide to Chikmagalur 

பகுப்பு:கருநாடக மாநிலத்திலுள்ள ஊர்களும் நகரங்களும்
பகுப்பு:சிக்கமகளூர் மாவட்டம்
ராஜம்பேட்

**ராஜம்பேட்** (Rajampet) இந்தியாவில் ஆந்திர மாநிலம் கடப்பா மாவட்டத்தில் அமைந்துள்ள ஒரு நகரம். இது சமீபத்தில் ஒரு நகராட்சியாக உயர்த்தப்பட்டது.
## போக்குவரத்து
* சாலை: சாலைகள் நன்றாக அனைத்து முக்கிய தேசிய நெடுஞ்சாலைகளோடும் இணைக்கப்பட்டுள்ளன.
* ரயில்: தெற்கு ரயில்வே கீழ் ரேனுகுண்ட சந்திப்பு உள்ளது. அனைத்து வசதிகளுடன் கூடிய 2 அகன்ற நடைமேடையில் சென்னை, மும்பை, திருப்பதி மற்றும் ஐதராபாத் தினசரி ரயில் சேவை உள்ளது.

## மேற்கோள்கள்

http://apsec.gov.in:8080/apsec/REPORTS/municipalities/Rajampet.htm 
http://www.hinduonnet.com/2010/03/10/stories/2010031051760200.htm  
}}

பகுப்பு:ஆந்திர ஊர்களும் நகரங்களும்
ஆ. பழனியாண்டி

**ஆ. பழனியாண்டி** (பிறப்பு: பெப்ரவரி 15, 1928) தமிழ் நாடு, எடக்கல் எனுமிடத்தில் பிறந்து ஆ. பழனி, கதிரவன் போன்ற புனைப்பெயர்களில் எழுதிவரும் இவர் தனது ஆரம்பக் கல்வியை ஜோகூர் பாருவிலுள்ள அரசாங்கப் பள்ளியில் கற்றுத் தமிழில் மேல்நிலைத் தேர்ச்சி பெற்றார்.
## தொழில்
1950 முதல் 1957 வரை ஜோகூரிலும், பின்பு 1958 – 1988 வரை சிங்கப்பூரிலும் தமிழாசிரியராகப் பணியாற்றி 1988ல் ஓய்வுபெற்றார்.
## பதவிகள்
தமிழ், ஆங்கிலம், மலாய் போன்ற மொழிகளில் நன்கு புலமையுள்ள இவர் ஹெண்டர்சன் தமிழ் இளைஞர் மன்றச் செயலாளராகவும், தி.மு.க. ஹெண்டர்சன் கிளையின் தலைவராகவும், சிங்கப்பூர்த் தமிழாசிரியர் சங்க உறுப்பினராகவும், சிங்கப்பூர் தமிழ் எழுத்தாளர் கழகப் பொருளாளராகவும், ஹெண்டர்சன் சமூக நிலைய இந்திய நற்பணிக் குழுவின் தலைவராகவும் பதவி வகித்துள்ளார்.
## இலக்கியப் பணி
1965ல் எழுதத் தொடங்கிய இவர் மரபுக் கவிதை, சிறுகதை, நாடகம், கட்டுரை ஆகியவற்றை எழுதிவந்தாலும் கூட மரபுக் கவிதையிலேயே இவருக்கு ஆர்வம் அதிகம். இவரது கன்னிக் கவிதை ‘தேசிய நாளை வாழ்த்துவோம்’ எனும் தலைப்பில் 1965ல் தமிழ் முரசில் வெளிவந்தது.
## எழுதியுள்ள நூல்கள்
*திருமுருக வெண்பா மாலை
*முல்லைப் பூக்கள்
*கவிதைப் பூக்கள்
## பெற்ற விருதுகளும், கௌரவங்களும்
*லிம் போ செங் பற்றி இவரால் எழுதப்பட்ட கட்டுரைக்கு தேசிய தொழிற்சங்கக் காங்கிரஸின் பணப்பரிசு
*பொதுச் சேவைக்கான அரசாங்கத்தின் பிபிஎம் விருது (1995)
## உசாத்துணை
* சிங்கப்பூர் தமிழ் எழுத்தாளர்கள் - சிங்கப்பூர் தமிழ் எழுத்தாளர் கழக வெளியீடு

பகுப்பு:1928 பிறப்புகள்
பகுப்பு:சிங்கப்பூர் எழுத்தாளர்கள்
மய அறிவியல்

**மயனின் அண்டவியல்** என்பது குமரிக்கண்டத்தில் வாழ்ந்ததாக கருதப்படும் மயன் என்பவரின் ஐந்திரம் மற்றும் பிரணவ வேதம் போன்ற நூல்களில் இருந்து பெறப்பட்ட 31 கொள்கைகளை கொண்ட ஒரு அறிவியல் முறையாகும். இம்மயனின் நூல்கள் கணபதி என்னும் சிற்ப கலைஞரால் மீளுருவாக்கப்பட்டன.

## 31 கொள்கைகள்
*மூலம்*மயன் பல்கலைக்கழக வலைதளம்
# பரவெளியில் எப்பொருளும் படைக்கப்படவில்லை. அனைத்தும் ஒரு மூலப்பொருளின் தோற்ற வெளிப்பாடே.
# அம்மூல சக்தியே சில நேரங்களில் ஆதிமூலம் எனவும், பிரம்மன் (குவையப் புலக்கோட்பாடு) எனவும் அழைக்கப்படுகிறது.
# இம்மூல சக்தியே தன்னை வெளிப்படு தோற்ற இயல்புக்கேற்ப அழகாக தன்னை வெளிப்படுத்தி கொள்கிறது. இச்சக்தி தான் வெளிப்படும் இடம், தோற்றம், காரணம் மற்றும் இயல்புக்கேற்ப தன்னை வெவ்வேறு பொருட்களாக தன்னை வெளிப்படுத்தி கொள்கிறது.
# இந்த தோற்ற ஆதாரமே மூலமென்றும், மையமென்றும், புள்ளியென்றும் அறியப்படுகிறது.
# இயற்கையில் உள்ள பொருடகள் அனைத்தும் சக்தியும் பொருட்களும் ஒன்றிணைந்த தோற்றமே.
# கட்டற்ற அண்டவெளி என்பது சக்தியும் பொருளும் இணைந்த களத்தோற்றமாகவும், அண்டத்திலுள்ள அனைத்து பொருட்களுக்கும் மூலமாய் அமைகிறது.
# ஒம் என்ற பிரணவமே பார்வையில் ஒளியாகவும், செவிப்புலன்களில் ஒலியாகவும் பரிணமிக்கிறது.
# இவ்வண்டத்தின் பொருள் தோற்றம் அனைத்தும் இசையின் தோற்றமாகவோ, மாதிரியாகவோ, உருவமாகவோ அல்லது இசையின் அளவுகோளில் உள்ள வேறு வெளிப்பாடுகளினாலோ ஆனவை.
# காலமே தான் படைத்தவற்றை ஆக்கவும், காக்கவும், அழிக்கவும் செய்கிறது.
# உருவமற்ற பிரம்மத்தின் முதல் தோற்ற வெளிப்பாடு சதுரமாகும்.
# இந்த ஆதி சதுர தோற்றமே உள்ளார்ந்த ஆற்றலின் வரைபடமாக வடிவமைக்கப்பட்டிருக்கிறது. இதையே வாஸ்து புருச மண்டலம் என்கின்றனர்.
# பரவெளி கனசதுர அணுசக்திகளால் ஆனது. அவையே இவ்வண்டத்தின் கட்டடக்கண்டமாகும்.
# அந்த கனசதுரமே சிற்றவை(சிற்றம்பலம்) எனப்படும்.
# இச்சிற்றவையில் உள்ள செங்குத்தான ஒளிவீசும் பகுதியே ஒளி நூல் ஆகும். இதையே வடமொழியில் பிரம்மசூத்திரம் என்கின்றனர்.
# இவ்வொளிநூலே மூலத்தூண் எனவும் மூலஸ்தம்பம் எனவும் கொள்ளப்படுகிறது.
# இவ்வொளி நூல் ஒரு குறிப்பிட்ட தாளத்தில் அதிர்கிறது. இவ்வதிர்வுகளே இயற்கையின் ஒழுங்காக அமைகிறது.
# இவ்வதிர்வுகளையே சிவ தாண்டவம் இவ்வண்டத்தில் வெளிப்படுத்துகிறது.
# கனசதுர அனுக்களின் மூலக்கூறான சிற்றாகாசமே விண்வேளியின் கருவாகும்.
# சிற்றாகாசம் என்பது ஒலிக்கும் ஒளிக்கும் உண்டான கலப்பு.
# பரவெளி என்பதே ஒளியாகவும், அவ்வொளியே அண்டப்பொருட்களுக்கு மூலமாகவும் இருக்கிறது. இவ்வொளியை நுண்பொருள் என தமிழிலும் பிரம்மம் என வடமொழியிலும் கூறுகின்றனர்.
# இந்நுண்பொருளே ஆற்றல் என்னும் பிரம்மமாகவும், இப்பிரம்மமே மூடப்பட்ட வெளிகளில் உயிர் சக்தியாகவும் இருக்கிறது.(இம்மூடப்பட்ட வெளி என்பது உயிரினம், கட்டிடம், அண்டம் என அனைத்து இயங்கு பொருட்களுக்கும் பொருந்தும்)
# கட்டிடக்கலையே கணக்கியலின் உச்சம்.
# கட்டற்ற காலத்தின் இயக்கமே கணக்கியலின் மூலம்.
# பரவெளியின் அதிர்வே காலம். 
# பரவெளியும் காலமும் ஒன்றே.
# காலம் என்பது பரவெளியின் ஒரு நுட்பமான வெளிப்பாடு.
# காலமே அண்டப்பொருட்கள் அனைத்துக்கும் மூலக்கூறு.
# சிற்றாகாசமே பேராகாசத்தின் முழு அடையாளம்.
# பரவெளி தன்னை பெளிப்படுத்த ஒவ்வொரு கணமும் துடிக்கிறது.
# ஒரு சிற்பியானவன் தன் உள்மன சக்தியை கொண்டு ஒம் என்ற பிரணவத்தை சிற்றாகாசத்திலும் பேராகாசத்திலும் ஒலியாகவும் ஒளியாகவும் உணரத்தெரிந்திருக்க வேண்டும்.
# தன் அகயியக்கத்தை அறியாமல் எவராலும் புறவெளியின் இயக்கத்தை அறிய முடியாது.

## மேற்கோள்கள்

பகுப்பு:தமிழர் வானியல்
பகுப்பு:தமிழர் கட்டிடக்கலை
பகுப்பு:அண்டவியல்
பகுப்பு:மயன்
வைரவன் சுதர்மன்

**வைரவன் சுதர்மன்** (பிறப்பு: ஆகத்து 28 1928  தமிழ்நாடு தேவகோட்டையில் பிறந்த இவர் அங்கே தனது ஆரம்பக் கல்வியைக் கற்று பின்னர் உயர்நிலைக் கல்வியை மலேசியாவின் கோலப்பிலாவிலும், குளுவாங்கிலும் பெற்றார்.
## தொழில்
தமிழ், ஆங்கிலம், மலாய், சீனம், இந்தி போன்ற மொழிகளில் நன்கு தேர்ச்சிபெற்ற இவர் சிங்கப்பூர் விமான நிலையத்தில் சுமார் 24 ஆண்டுகள் பணியாற்றி ஓய்வுபெற்றார்.
## பதவிகள்
இவர் சிங்கப்பூர் எழுத்தாளர் சங்கத்தின் செயலவை உறுப்பினராகவும், துணைத்தலைவராகவும், மாதவி இலக்கிய மன்றத் துணைத் தலைவராகவும் பதவி வகித்தார். நேதாஜி சுபாஸ் சந்திரபோல் அடைத்த இந்திய தேசிய ராணுவம், தொழிற்சங்கம், பொதுவுடைமை இயக்கம் மலாயன் இந்தியன் காங்கிரஸ் போன்றவற்றிலும் இவர் இடம்பெற்றிருந்தார்.
## இலக்கியப் பணி
1946ல் எழுதத் தொடங்கிய இவர் கவிதை, கட்டுரை, பயணக் கட்டுரை போன்றவற்றை எழுதியுள்ளார்.
## எழுதியுள்ள நூல்கள்
*யார் குற்றவாளி?
*சமூகமா? சம்பிரதாயமா?
*நினைவலைகள்
*சமயத்தால் ஓர் உலகம்
*உலக வரலாற்றுத் தோற்றக் கூறுகளும் மனித நேயமும்
*சிங்கப்பூரும் தமிழரும்
*இனிய நினைவுகள்
*எண்ண அலைகள்
*சுழலுகின்ற உலகில் சுற்றுகின்ற வாழ்க்கை
## பெற்ற விருதுகளும் கௌரவங்களும்
இவரது ‘வரலாற்று நினைவுகள்’ எனும் நூலுக்காக தமிழக அரசின் பாராட்டுச் சான்றிதழ் (1991)
## உசாத்துணை
* சிங்கப்பூர் தமிழ் எழுத்தாளர்கள் - சிங்கப்பூர் தமிழ் எழுத்தாளர் கழக வெளியீடு

பகுப்பு:1928 பிறப்புகள்
பகுப்பு:சிங்கப்பூர் எழுத்தாளர்கள்
பாத்தூறல் முத்துமாணிக்கம்

**பாத்தூறல் முத்துமாணிக்கம்** (பிறப்பு: செப்டம்பர் 19 1928) தமிழ் நாடு, புதுக்கோட்டை மாவட்டம் நெய்வேலி எனும் கிராமத்தில் பிறந்து அங்கேயே தனது ஆரம்பக் கல்வியைக் கற்று பின்னர் சிங்கப்பூருக்கு புலம்பெயர்ந்து அங்கு பணியாற்றி ஓய்வுபெற்றார்.
## வகித்த பதவிகள்
தமிழர் இயக்கம், தமிழர் சங்கம் போன்றவற்றின் செயலாளராகவும், சிங்கப்பூர் கழகத்தின் செயற்குழு உறுப்பினராகவும், இந்து சபை, தமிழர் சீர்த்திருத்தச் சங்கம் ஆகியவற்றின் உறுப்பினராகவும் பணியாற்றியுள்ளார். அத்துடன் ஒவ்வொரு சனிக்கிழமைகளிலும் சிங்கப்பூர் சிராங்கூன்சாலையிலுள்ள ஸ்ரீ வீரமாகாளியம்மன் கோயிலில் ஸ்ரீஇராம பஜனை அமைப்போடு சேர்ந்து பக்திப் பாடல்களைப் பாடிவந்தார்.
## இலக்கியப் பணி
முத்துமாணிக்கம் எனும் புனைப்பெயரில் 1970 ல் எழுதத் தொடங்கிய இவர் மரபுக் கவித்துறையிலேயே கூடிய ஆர்வம் காட்டினார். இவரது முதல் கவிதை ஒரு கோயில் குடமுழுக்கு விழா மலருக்காக எழுதப்பட்ட பக்திக் கவிதையாகும். 1000 க்கும் அதிகமான கவிதைகளை இவர் எழுதியுள்ளார்.
## எழுதியுள்ள நூல்கள்
*பொன்வண்டு
*தேன்சிட்டு
* சிங்கப்பூர் தெய்வங்களின் பக்திப் பாடல்கள்
*தேவத் தமிழிசை விருந்து
*துருகையம்மாள் போற்றிப் பாடல்கள்
*காவடிப் பாட்டு
*முத்துமாணிக்கம் கவிதைகள்
*இஸ்லாமியக் கவிதைகள்
*ஏசு கிருஸ்து பாமாலை
*இந்து சமயப் பாடல்கள்
இதுவரை 10 நூல்களை எழுதி வெளியிட்டுள்ளார்.
## பெற்ற விருதுகளும் கௌரவங்களும்
*பாத்தூறல் பட்டம்
## உசாத்துணை
* சிங்கப்பூர் தமிழ் எழுத்தாளர்கள் - சிங்கப்பூர் தமிழ் எழுத்தாளர் கழக வெளியீடு

பகுப்பு:1928 பிறப்புகள்
பகுப்பு:சிங்கப்பூர் எழுத்தாளர்கள்
ஏ. பி. சண்முகம்

**ஏ. பி. சண்முகம்** (பிறப்பு: நவம்பர் 11 1929) தமிழ் நாடு தஞ்சை மாவட்டம் ஆத்திக்குளத்தில் பிறந்த இவர் ஆத்திக் குளம் ஆரம்பப் பள்ளியில் பயின்றார். பின்னர் மலேசியா கோலாலம்பூரில் குறளியக்கத்தில் இலக்கியப் பயிற்சி பெற்றார். 1959 வரை மலேசியாவிலிருந்து பின்பு சிங்கப்பூரில் புலம்பெயர்ந்தார்.
## பதவிகள்
சிங்கப்பூர் தமிழர் இயக்கம், தமிழர் மரணநிதிச் சங்கம், தமிழர் சங்கம், தமிழர் சீர்திருத்தச் சங்கம், வெண்ணிலா கலையரங்கம், தமிழர் பேரவை போன்றவற்றில் ஈடுபாடு கொண்டிருந்ததுடன், சிங்கப்பூர் தமிழ் எழுத்தாளர் கழகத்தின் உறுப்பினராகவும் பணியாற்றியுள்ளார்.
## இலக்கியப் பணி
1948 ல் எழுதத் தொடங்கிய இவர் கவிதை, நாடகம், சிறுகதை, புதினம், கட்டுரை முதலிய துறைகளில் ஆர்வம் காட்டிவந்தார். ‘தூக்கிலிட்டால்” எனும் கவிதை இவரது முதல் படைப்பாகும். “எழுத்தாளனாகலாம்” எனும் இவரின் முதற்கட்டுரை 1951ல் தமிழ் முரசிலும், “கண்ணிருந்தும் கபோதி” எனும் இவரின் முதல் சிறுகதை தமிழ்நேசனிலும், “தர்மகர்த்தா” எனும்; முதல் நாடகம் தமிழ்நாட்டில் குடந்தையில் 1961ஆண்டிலும் வெளிவந்தன. 
## மேடையேறிய நாடகங்கள்
“வந்தனை செய்வோம்”; வெண்ணிலா கலை அரங்க ஏற்பாட்டில் விக்டோரியா அரங்கில் மேடையேற்றப்பட்டது. (1982ல்), “கொண்டாட்டம்”; சிங்கைக் குடியரசின் நாடக விழா 1984ல் கலாசார அமைச்சின் ஏற்பாட்டில்  மேடையேற்றப்பட்டது.
## எழுதியுள்ள நூல்கள்
*நாடக நூல்கள்
*தர்மகர்த்தா
*பயணம்
*ஓடியவன்
*திருவாளர் 
*புதினங்கள்
*செல்வி
*நல்லகதி
*கலா
*சிறுகதைத் தொகுப்பு
*அகர ஓசை
*கட்டுரைத் தொகுப்புகள்
*பேசாத பேச்சு
*சங்கநாதம்
## பெற்ற விருதுகளும், கௌரவங்களும்
*எது நாகரிகம் எனும் படைப்புக்கான (1955) முதல் பரிசு
*எழுத வந்தார் எனும் நாடகத்துக்கான மலேசியா நாடகப் போட்டியில் ஆறுதல் பரிசு
*நாடக வாணர் 
*எழுத்துச் செம்மல் 
*செந்தமிழ்ச் சிற்பி
## உசாத்துணை
* சிங்கப்பூர் தமிழ் எழுத்தாளர்கள் - சிங்கப்பூர் தமிழ் எழுத்தாளர் கழக வெளியீடு

பகுப்பு:1929 பிறப்புகள்
பகுப்பு:சிங்கப்பூர் எழுத்தாளர்கள்
போர்பொன் பிஸ்கட்

thumb| போர்பன் பிஸ்கட்

**போர்பொன் பிஸ்கட்** என்பது ஒரு வகையான சான்விச் பிஸ்கட். இதில் இரண்டு சாக்கலேட் பிஸ்கட்களுக்கு இடையே சாக்கலேட் மாவு போன்ற பொருள் சான்விச் செய்யபட்டிருக்கும். இது 1910ம் ஆண்டு பெர்மண்ட்சே பிஸ்கட் நிறுவனத்தால் அறிமுகப்படுத்தப்பட்டது.
## தயாரிப்பு முறை மற்றும் பயன்பாடு
போர்பொன் பிஸ்கட் ரொட்டிகள் தேனீருடன் சேர்த்து தொட்டு சாப்படக்கூடிய நொறுக்குத்தீனியாக உள்ளது. இந்த ரொட்டிகள் தயாரிக்கப்படும்போது வெப்பத்தினால் விரிசல்கள் மற்றும் உடைசல்கள் உருவாவதை தடுப்பதற்காக சிறிய துளைகள் அமைந்துள்ளன.
நிறுவனங்களை சார்ந்து போர்போன் பிஸ்கட்டுகளில் பல வகைகள்  காணப்படுகின்றன. பொதுவாக போர்பொன் பிஸ்கட்டுகள் அதிக சுவையுள்ள சாக்லேட் ப்ளேவரில் உருவாக்கப்படுகிறது. 

## மேற்கோள்கள்

பகுப்பு:தின்பண்டங்கள்
எபிரேயத் தமிழியல்

**எபிரேயத் தமிழியல்** (*Hebrew Tamil Studies*) என்பது யூதர் மற்றும் எபிரேய மொழி பேசும் மக்களுக்கும் தமிழ் மற்றும் தமிழர்களுக்கும் இருக்கும் தொடர்பையும் பரிமாறுதல்களையும் ஆயும் இயல் ஆகும்.

எபிரேய மொழியில் எழுதப்பட்ட யூதர்களின் புனித நூலாகிய எபிரேய விவிலியம் அல்லது *தனாக் (Tanakh)* தமிழ் சொற்களை பாவித்திருப்பதாக கருதப்படுகின்றது. திருவிவிலியத்தில் (1 அரசர்கள் 10:22) மயில் என்பதை தமிழில் உள்ள சொல்லான *தோகை* எனும் உச்சரிப்புசார் *துகி* என பாவிக்கப்பட்டுள்ளது. மயிலை யூதர்களின் அரசனாகிய சாலமோன் பிற நாடுகளிலிருந்து இறக்குமதி செய்தார் என்னும் இடத்தில் இது குறிப்பிடப்பட்டிருப்பது குறிப்பிடத்தக்கது. அரசன் சாலமோன் தமிழ்நாட்டிலிருந்து அதனைப் பெற்றார் என்பது ஆய்வாளர்கள் கருத்தாகவுள்ளது. இந்தியாவிற்கும், (குறிப்பாக தமிழ்நாட்டிற்கும்) யூத நாட்டிற்கும் இடையில் அக்காலத்தில் வர்த்தக, கலாச்சாரத் தொடர்புகள் காணப்பட்டன என்பதை யூத வரலாற்றாசிரியர்கள் குறிப்பிட்டுள்ளனர்.  திருவிவிலியத்தில் குறிப்பிடப்பட்டுள்ள சாலமோன் கால தர்ஷிஸ் தமிழகத்தின் அல்லது வட ஈழத்தின் குதிரைமலை அல்லது திருக்கேதீச்சரம் எனவும் அறிஞர்களிடையே கருத்துக்கள் நிலவுகின்றன.

தமிழில் உள்ள *அம்மா*, *அப்பா* என்னும் உச்சரிப்புக்கள் எபிரேயத்தில் முறையே *இம்மா (imma)*, *அபா (abba)* என பாவிக்கப்படுவது குறிப்பிடத்தக்கது. இவ்வாறு தமிழிலும் எபிரேயத்திலும் காணப்படும் சொற்களின் அட்டவணை பின்வருமாறு:

## உசாத்துணை

## வெளி இணைப்புகள்
*  A brief History and Features of the Tamil Language
* A scholar finds compelling evidence for ancient Indian influence on a global scale
* Some tamil words in world languages

பகுப்பு: எபிரேய மொழி
பகுப்பு:தமிழியல்

## மேலதிக வாசிப்பு
*
மயன் பல்கலைக்கழகம்

**மயன் பல்கலைக்கழகம்** என்பது கணபதி என்னும் சிற்ப கலைஞரின் வழிகாட்டுதலால் அமேரிக்காவில் ஆரம்பிக்கப்பட்ட பல்கலைக்கழகமாகும்.  இப்பல்கலைக்கழகத்தின் பாடங்கள் குமரிக்கண்டத்தில் வாழ்ந்ததாகக் கருதப்படும் மயன் என்பவரால் எழுதப்பட்ட ஐந்திறம் மற்றும் பிரணவ வேதம் ஆகிய நூல்களிலிருந்து மீளுருவாக்கப்பட்ட நூல்களை மூலமாகக் கொண்டு அமைக்கப்பட்டது.

## வெளி இணைப்புகள்
* பல்கலைக்கழகத்தின் அதிகாரபூர்வ வலைத்தளம்

## மேற்கோள்கள்


பகுப்பு:ஐக்கிய அமெரிக்கப் பல்கலைக்கழகங்கள்
பகுப்பு:அங்கீகாரமற்ற கல்வி நிறுவனங்கள்
பகுப்பு:மயன்